钦定古今图书集成/明伦汇编/官常典/第607卷 > 《送都转运刘使君还万安》前人
## 钦定古今图书集成/明伦汇编/官常典/第607卷 > 《送都转运刘使君还万安》前人

十年西省结交欢。别后云霄尺素难。郡接荆衡分岳
牧。场开海岱领盐官。五溪误见明珠拾。千里谁将老
骥看。莫道赐环非近事。新悬白日照长安。

《三国蜀志王连传》：“先主既平成都，以连为什邡令，转
在广都。所居有绩，迁司盐校尉。较盐铁之利，利入甚
多，有裨国用。于是简取良才以为官属，若吕乂、杜祺、
刘干等，终至大官，自连所拔也。迁蜀郡太守、兴业将
军，领盐府如故。”

《周书辛庆之传》：“庆之为行台左丞，时初复河东，以本
官兼盐池都将。东魏攻正平郡，陷之，遂欲经略盐池。
庆之守御有备，乃引军退。河桥之役，大军不利，河北守令弃城走，庆之独因盐池抗拒强敌，时论称其仁
勇。”

《唐书齐澣传》：“澣孙抗，为江淮宣尉判官。德宗自梁、洋
还，财用大屈，盐铁使元琇荐抗才，改仓部郎中，斡盐
利。”

《宋史赵昌言传》：“昌言拜右谏议大夫，或议弛茶盐禁
以省转漕，命昌言为江、淮、两浙制置茶盐使。昌言极
言非便，太宗不纳，趣昌言固执如初，即以户部副使
雷有终代之，卒以无利而罢。”

《陈安石传》：韩绛镇太原，议行盐法，与监司多不合。加
安石集贤殿修撰，为河东都转运使。议始定，谓其僚
曰：“兴事当有渐，急则扰。”乃出盐付民，而俾之券，使随
所得贸易，鬻毕而归券，私贩为减。进天章阁待制。
《王举元传》：举元历郡牧、户部判官，京东转运使。治平
中，徙成都。邙井盐岁入二百五十万，为丹棱卓个所
侵，积不售，下令止之，盐登于旧。吕提举在京修造，英
宗劳之曰：“官庐舍害于水，仅有存者，卿究心公家，毋
惮其劳。”俄进盐铁副使。

《神宗本纪》：熙宁二年八月“癸卯，侍御史刘琦贬监处
州盐酒务，御史里行钱𫖮贬监衢州盐税。”亦以论安
石故。

《孙子秀传》：“子秀字元实，主管浙东盐事。先是，诸场盐
百袋附五袋，名五釐盐。未几，提举官以为正数，民困
甚，子秀奏蠲之。”

《张纶传》：“纶字公信，除江淮制置发运副使，时盐课大
亏，乃奏除通、泰楚三州盐户宿负官，助其器用，盐入
优与之直，由是岁增课数十万石。复置盐场于杭秀
海三州，岁入课又百五十万。居二岁，增上供米八十
万。”

《金史赵重福传》：“重福字履祥，改沧州盐副使。岁饥，民
煮卤为盐卖以给食，盐官，往往杖杀之。重福曰：‘宁使
课殿，不忍杀人’。岁满课殿，当降尚书右丞完颜匡三
司使按出，虎知其事，乃以岁荒薄其罚。”

《元史谢让传》：“让字仲和，颖昌人。祖义，有材勇，金贞祐
间为义军千户。让幼颖悟好学，及壮，推择为吏，补宣
慰司令史。国兵取宋，立行中书省于江西，让以选为
令史，调河间等路都转运盐司经历。先是，灶户在军
籍者，悉除其名，以丁多寡为额输盐。其后多雇旧户
代为煮盐，而雇钱甚薄。让言：军户既落籍为民，当与
旧灶户均役。既令代役，岂宜复薄其佣，使重困乎？自
今雇人必厚与直。”乃听。先是，逃亡户率令见户包纳
其盐，由是豪强者以计免，而贫弱愈困。让令验物力
多寡，比次甲乙以均之。擢南台御史。

《王都中传》：“都中字元俞，除两浙都转运盐使，未上，擢
海北海南道肃政廉访使。中书省臣奏，国计莫重于
盐䇲。乃如前除盐亭灶户三年一比附推排，世祖旧
制也。任事者恐敛怨，久不举行。都中曰：‘为臣子者使
皆避谪，何以集事。乃请于行省，遍历三十四场，验其
物力高下以损益之，役既平而课亦足，公私便之。元’”
统初，朝廷以两淮盐法久坏，诏命都中以正奉大夫
行户部尚书、两淮都转运盐使，仍赠袭衣、法酒。都中
既至，参酌前所行两浙者，次第施行之，盐法遂修。
《王艮传》。艮字止善，除两浙都转运盐使司经历。绍兴
路总管王克敬以计口食盐不便，尝言于行省，未报。
而克敬为转运使，集议欲稍损其额，以纾民力。沮之
者以为有成籍，不可改，艮毅然曰：“民实寡而强赋多
民之钱，今死徙已众矣，顾重改民籍而轻弃民命乎？
且浙右之郡，商贾辐辏，未尝以口计也。移其所赋，散
于商旅之所聚，实为良法。”于是议岁减绍兴食盐五
千六百引。寻有复排前议者，艮欲辞职去，丞相闻之，
亟遣留艮，而议遂定。

《苏天爵传》：“天爵字伯修，起为两浙都转运使。时盐法
弊甚，天爵拯治有方，所办课为钞八十万锭，及期而
足。”

《王克敬传》：“克敬字叔能，大宁人，迁左司都事。时英宗
励精图治，丞相拜住请更前政不便者，会议中书堂，
克敬首言：两浙煎盐户牢盆之役，其重者尤害民，当
免其他役。议定以闻，悉从之。泰定初，出为绍兴路总
管，郡中计口受盐，民困于诛求。乃上言乞减盐五千
引，运司弗从，因叹曰：‘使我为运使，当令越民少苏矣’。”
寻转两浙盐运司使，首减绍兴民食盐五千引。温州
逮犯私盐者，以一妇人至，怒曰：“岂有逮妇人千百里
外与吏卒杂处者，污教甚矣。自今毋得逮妇人。”建议
著为令。

《张思明传》：“思明字士瞻，授两浙盐运使。岁课充赢，僚
属请上增数，思明曰：‘赢缩不常，万一以增为额，是我
希一己之荣，遗百世之害’。”

《赵思鲁传》：“思鲁字希颜，出为河间路转运盐使。除害
兴利，法度修饬，绝巡察之奸，省州县厨传赠遗之费，
灶户商人无不便之，岁课遂大增。暇日又割己俸，率
僚吏新孔子庙，命吏往江右制雅乐，聘工师，春秋释奠，士论称之。”

《明外史耿九畴传》：“九畴字禹范。正统初，大臣言两淮
盐政久坏，宜得重名检者治之。于是推择为盐运司
同知，痛革宿弊，尝条奏便宜五事，多著为令。